ప్రయివేటు బ్యాంకులతో పీఎఫ్‌ వసూళ్లు
నవతెలంగాణ-న్యూఢిల్లీబ్యూరో
కార్మికుల పీఎఫ్‌ ఖాతాల నిర్వహణను ప్రయివేటు బ్యాంకులకు అనుమతిస్తూ ఈపీఎఫ్‌ఓ ఒప్పందం కుదుర్చుకుంది. కేంద్ర కార్మిక ఉపాధి కల్పనా శాఖ మంత్రి బండారు దత్తాత్రే య సమక్షంలో ఢిల్లీలోని ఈపీఎఫ్‌ఓ ప్రధాన కార్యాలయంలో బుధవారం ఈ ఒప్పందం జరిగింది. ఇకపై ఐసీఐసీఐ, కోటాక్‌ మహీంద్రా బ్యాంక్‌, హెచ్‌డీఎఫ్‌సీ, యాక్సిస్‌ బ్యాంక్‌, బ్యాంక్‌ ఆఫ్‌ బరోడా బ్యాంకులు పీఎఫ్‌ బకాయిలను వసూలు చేయడంతో పాటు లబ్దిదారులకు చెల్లింపులు చేయనున్నాయి. లావాదేవీల చార్జిల లేకుండా పీఎఫ్‌ ఖాతాలను ఈ బ్యాంకులు నిర్వహించనున్నట్టు కేంద్రమంత్రి వివరించారు. దీని వల్ల నిర్వహణ చార్జీల కింద సంస్థకు అయ్యే సుమారు రూ.175 కోట్లు ఆదాకానుందని చెప్పారు.
మీ స్నేహితులకు రికమెండ్ చెయ్యండి